《读书堂五首 其三》
宋代·叶子强

小山后丛桂，方池前止水。泠然堂中人，枯槁祇中尔。

平生不止堂，来此真止矣。今辰忽开尊，叵料真未止。

瓶罍本非二，无罄亦无耻。卷尊佩君言，慕之戴星起。

作者简介：叶子强，字自彊（《昆山杂咏》卷下），缙云（今属浙江）人。孝宗淳熙三年（一一七六）知昆山县（《吴都文粹》卷九）。今录诗六首。